
Minister Evetyn Wever-CROES 


PROME MINISTER DI ARUBA 


PROME MINISTER Y EVA SCHLOSS A HACI 
UN OFRENDA FLORAL NA E ESTATUA DI 
ANNE FRANK 








Diabierna ultimo Prome Minister Evelyn Wever-Croes, hunto 
cu sra. Eva Schloss, ruman di Anne Frank, a haci un ofrenda 
floral na e estatua di Anne Frank na Wilhelmina Park. Anne 
Frank ta un simbolo di e di dos guera mundial, cu a bira conoci 
despues di su morto cu e publicacion di e Diario di Anne Frank, 
den cual e ta describi su bida y di su famia, den e luga na 
unda nan a sconde durante afianan 1942 pa 1944, durante e 
ocupacion aleman di Hulanda den di dos guera mundial. Diario 
di Anne Frank ta un di e bukinan mas conoci mundialmente. 
Eva Schloss ta na Aruba pa un seminario cu lo tuma luga 
diadomingo awor. 

MINISTER XIOMARA MADURO 


MINISTER di Finansa, Asuntonan Economico y Ci 








Minister Maduro: 


ARUBA TA CONTA AWOR CU INFORMACION 
DETAYA DI E IMPACTO DIRECTO DI TURISMO 
RIBA NOS ECONOMIA 


Diahuebs Minister Maduro a reuni cu sra. Vannesa Satur 
di United Nations World Tourism Organization (UNWTO) y 
ehecutivonanan di Oficina di Estadistica (CBS) riba e trabounan 
cu a wordo haci pa asina Aruba por conta cu un ‘Tourism 
Satellite Account’ (TSA). E TSA ta brinda nos informacion 
detaya di e impacto directo cu turismo tin riba e economia di 
nos Pais, cual ta yega na 20% di nos GDP. 























E informacion compila den e TSA ta importante, ya cu e TSA 
banda di ta duna bista riba e tamaño y impacto directo di turismo 
riba nos economia, ta brinda informacion detaya di e consumo 
di nos bishitantenan, e oferta y e importacion necesario pa 
cumpli cu e demanda aki. 





Minister Maduro ta gradici sra. Satur y su coleganan di UNWTO 
y tambe tur e ehecutivonan di CBS pa e trabou importante aki 
pa Aruba. E TSA lo keda oficialmente publica na juni 2020. 

DEPARTAMENTO DI IMPUESTO TA INFORMA: 


Bo a paga Bo impuesto di vehiculo di motor online y no a haya Y 








bo recibo via info@impuesto.aw? Motibo kisas ta cu e mail por 
a cay den “spam”. Pa mehora nos servicio na cliente nos a 
upgrade nos sistema y awor ta haci posibel pa pidi e recibo via 
un formulario digital riba nos website. Di e forma aki tur peticion 
lo drenta sigur y ta bay directamente na e departamento 
concerni pa wordo trata mas lihe posibel. 


Haci bo peticion via nos website y nos ta garantisa cu bo lo 
haya bo recibo! 


Si acaso bo ta wardando riba bo recibo ainda, nos ta pidi 
disculpa pa esey y ta pidi encarecidamente pa haci e peticion 
un biaha mas, pero e biaha aki via nos website. 


BISHITA WWW. IMPUESTO. AW 


* Bishita www.impuesto.aw 

* Klik “Digitale formulieren” (icon abou di e pagina 
principal) 

* Scoge “Aanvraag kwitantie motorrijtuigbelasting” 

+ Yena e formulario digital y mand’e pa nos 


Hopi facil! LE 


Iedrourad eurßed ə eqra uoot a BITW 

































Cu e “Macuto di compras’ nos ta presenta prijs di algun producto popular den 
supermercadonan di Aruba. E observacion di prijsnan a tuma lugar durante 25 y 
26 di februari 2020, den diferente districto. Den comparacion di prijsnan no ta 
tene cuenta cu calidad di e productonan cu por varia entre supermercadonan. 
Nota: e prijs di mas barata pa cada producto ta accentua na color. 

























































4 
I MI LESS (MMG: 
Supermarket/ Minimarket Reality Tur Wa Winter Flat SChow Super Ling Eagle 
SM. Dia Shing garden Stone S.M. food & Sons Conv. 
SM. SM. SM. S.M. Plaza S.C. Store 
Producto Cont. Catiri Calabas Washington Savaneta P.Plat Savaneta Bubali Blvd. Scotlandstr. O'stad 
Jamondada- Black label 340 gr. 6.85 5,99 6.80 6.26 5.95 6,30 6.99 635 6.70 6,39 
Luncheon meat- Zwan 200 gr. 4.65 4.10 4.10 3.27 4.25 5.69 4,00 4.50 3.99 
Energy drink-Monster Boz. 350 3.50 3.45 3.45 3.69 3.50 
Coca Cola- Soft drink 2liter 650 G50 650 656 655 6.50 675 650 6.50 
Pepsi- Soft drink 2 liter 6.50 6.25 5.97 5.95 5.99 6.10 
Water-Vitamin water 2002. 3.25 3.25 3.18 3.05 3.09 3.25 3,15 3.00 3.10 
Mix for iced tea-Nestea 4S oz. 18,99 18.65 18.80 18.06 17.95 17.90 18.99 18.65 18.99 18.20 
Mayonaisse- Kraft 15fl.oz 685 6.75 6.80 653 | 635 650 | 6.98 11675 6.95 6.65 
Ketjap manis - Konimex 250 ml. 5.65 5.18 5.35 5.75 4.95 
Pica di Papaya-Hot delight 6,7 oz. 11.25 10.99 11.10 10.65 11.25 11.18 10.09 10.40 11.25 10.75 
Sweet & sour sauce- La Choy 1002. 5.50 5.60 4.75 5.30 5.69 5.65 5.45 
¡Original barbeque sauce- Kraft 1802. 5.50 4.88 495 4.73 4.75 4.95 4.99 5.30 4.95 5.25 
Maggy's Aroma saus 101 ml. 5,35 5.25 5.30 4.94 475 4.95 5.29 5.25 
'Waxedpaper- Cut rite 75 sq. ft 3.00 3.75 3.65 3.55 3.39 3.71 3.64 3.55 
Waxedpaper- Waxtex 75 sq. ft 3,75 3.85 3.68 3.25 3.45 3.39 3.49 3.55 3.65 
Aluminium foil- Diamond 75 sq. ft. 9.95 9.65 9.82 9.45 9.55 9.45 9.55 9,50 
Kitchen towel-Noky 1 roll, 80pl. 2.25 2.25 2.68 2.25 2.29 2.32 2.75 2.65 
Kitchen towel- Familia 80sht/2ply 4.75 4.90 4.25 4.75 4.75 4.70 
Kitchen towl-Bounty 84 sht/2ply 5.75 5.90 5.85 5.65 5.70 
Petroleum jelly- Vaseline 7.502, 7.50 7.50 7.41 7.45 775 820 7.45 
Lotion Maravilla 8floz. 9.75 10.15 10.25 10.49 10.75 10.59 
Toiletpaper-Noky bathroom tissue 4stuks 2.75 3.10 304 295 3.25 3.09 285 3.20 3.25 
Toilet paper-Suave gold 4 stuks 5.50 5.69 5.39 6.95 
Insecticide-Atack 400 ml. 6.75 6.59 6.50 6.89 6.55 
Insecticide-Baygon 400 ml. 8.75 9.40 8.95 8.70 9.19 890 9.50 9.25 
Insecticide-Pief Paf 400 ml. 7.50 6.85 7.25 7.12 6.90 
All purpose cleaner- Sapolio 900 mi. 2.75 2.75 2.68 2.60 





All purpose cleaner -Fabuloso 28floz. 3.99 4.06 3.95 3.89 


MINISTER GLENBERT F. CROES 


MINISTER di Asunto Social y Labor 

ANSIEDAD SOCIAL 
Drs. Marisol M. Krosendijk, psicologo DAS/NIP 








Kico ta trastorno di ansiedad social? Con nos ta defini 
ansiedad social? 

Ansiedad Social ta e miedo di situacion social cu ta envolve 
interaccion cu otro hende. Bo por bisa cu ansiedad social ta 
e miedo y ansiedad di wordo negativamente husga y evalua 
door di otro persona. E ta un trastorno penetrante y ta causa 
ansiedad y miedo den mayoria di e areanan di e persona su 
bida. E ta un trastorno cronico pasobra e no ta kita di su mes. 
Trastorno di ansiedad social, tambe conoci como fobia social, 
ta e di tres problema mental mas grandi den mundo. 





Con e hendenan ki ta wordo mira? 

Hopi biaha hendenan cu ansiedad social ta wordo mira door 
di otronan manera, timido, keto, atrasa, aparta, deprimi, 
antipatico, nervioso, distancia y desinteresa. 

Pero hustamente hende cu ansiedad social kier cera 
amistadnan, wordo inclui den gruponan, wordo envolvi den 
interaccionnan social. Pero si bo tin ansiedad social esaki ta 
preveni bo di haci e cosnan cu bo berdaderamente kier haci. 
Maske e hendenan cu ansiedad social kier ta amistoso, habri, 
social, ta e miedo (ansiedad) ta wanta nan atras. 


Kico por causa un hende cu ansiedad social? 

Hendenan cu ansiedad social por experiencia sufrimento 
significante por ehempel den e siguiente situacionnan: 

- Ora nan wordo introduci na otronan 

- Ora nan wordo tenta of critica 

- Ora nan ta e punto di atencion 

- Wordo observa ora nan ta haci algo 

- Ora nan mester bisa algo den un situacion formal, publico 

- Ora nan ta conoce hendenan den autoridad (hendenan 
importante/figuranan di autoridad 

- Ora nan ta sinti insigur y for di luga den situacionnan social 
(“mi no sa kico pa bisa”) 

- Ora nan ta haya berguensa facilmente (bloos, tembla) 

- Ora nan ta crusa mirada cu otro hende 

E lista aki no ta lista completo di sintoma, otro sintoma por ta 
asocia cu ansiedad social tambe. 











Departamento di Asunto Social 


© Caya Mario E. Harms 11 
© www.asuntosocial.aw 


(+297) 528-1100 

Con un trastorno di ansiedad social ta desaroya? 

Dicon cierto hendenan ta haya un trastorno di ansiedad social 
no ta duidelijk. Den algun famia, trastorno di ansiedad ta mas 
presente. 


E desaroyo di un trastorno di ansiedad social por tin di 
haber cu: 

- Herencia: den cierto famia trastorno di ansiedad ta aparece 
mas frecuente. Un ta mas vulnerabel pe cu otro. 

- Cierto neuro-transmisornan den e sanger y den e sistema 
nervioso. 

- Educacion y experiencianan di pasado. E manera cu un 
hende ta trata cu miedo ta pa un parti siña. 

- Tin hende cu ta haya ora ta trata miedo e sentimento cu nan 
no por cu e situacion. Door di esey e ansiedad ta bira mas 
grandi y nan ta cay den panico. 

- Substancianan manera cafeina por fortalece e sintomanan di 
ansiedad mas. 


Tin hende tin mas chens pa un trastorno di ansiedad. Por 
ehempel: 

- Hendenan cu ta biba nan so; 

- Hendenan sin trabou; 

- Hendenan cu poco ‘input’; 

- Hendenan cu un nivel di estudio mas abou; 

- Hendenan cu a yega of ta depresivo; 

- Hendenan cu un problema di adiccion; 

- Hendenan cu a yega di pasa den un suceso hopi grave 
(psico-trauma). 

No semper ta duidelijk si un trastorno di ansiedad social ta 
e causa of consecuencia di e puntonan aki riba. Bo por, por 
ehempel haya un trastorno di ansiedad social door cu bo ta sin 
trabou pero kisas tampoco bo por traha, hustamente pasobra 
bo tin un trastorno di ansiedad social. 


Kico bo mes por haci or abo ta kere cu bo tin un trastorno 
di ansiedad social? 

- Si bo tin un trastorno di ansiedad social, bo mes lo por haci 
algun cos pa deal cu bo miedo y pa sinti miho. 

- Move. Move si ta sikiera 30 minuut pa dia. 

- Drumi suficiente. 

- Biba regularmente. 

- Purba di drumi y lanta tur dia na mesun ora. 

- Come 3 biaha pa dia riba orarionan stipula. Come bon. 

- Purba keda traha si por. Esaki ta duna distraccion y structura. 
- No uza alcohol ni droga. 

- No bebe koffie of bebe menos koffie. 

- Relaha. Purba relaha lo mas hopi posibel. Esaki por door 
di hala rosea trankilo, cu yoga, meditacion of ehercicionan di 
relahacion. Tambe bo por bay cana of yama un hende. 

- Busca apoyo cerca hendenan cu bo ta confia. Splica nan di 
kico bo tin molester. Mayoria di hende lo compronde esaki. Bo 
por laga nan lesa e texto aki tambe. 

- Purba di keda haci lo mas posibel. Door di keda haci e cosnan 
cu bo ta haya eng, bo ta siña anda cu tension. E miedo door di 
esaki ta bira menos. Percura si pa e no duna bo di mas stress. 
- Ta bon pa sa cu miedo ta bira menos despues di 60-90 minuut. 
E ta kisas toch duna bo e curashi pa haci e cosnan cu bo ta 


haya teribel. 

- Purba di cambia bo pensamento nan. Riba momentonan 
ansioso bo ta pensa automaticamente riba cosnan cu ta haci 
bo miedo pio. Ta importante pa bo sifia cambia e pensamento 
ney. Con por ehempel bo por haci esaki? 

-Mantene un diario. Skirbi locual ta pasa cu bo riba momentonan 
di ansiedad. Kico bo ta pensa? Kico bo tin miedo di dje? Kico 
bo ta sinti? Con bo ta reacciona riba esaki? Y kico bo ta haci 
e ora? 

- Pensa riba cosnan cu ta trankilisa bo, cosnan positivo. Pensa 
criticamente: tin echt motibo pa panico? E ora purba pensa 
riba cosnan positivo y trankilisante cu bo lo por pensa riba nan. 
Si bo no ta durf mas di bay den tienda, pensa riba e cosnan cu 
bo tawata haya leuk ora bo tawata bay tienda. E ora kisas e 
ta mas facil pa pasa door di e momentonan aki di ansiedad y 
keda trankilo te ora bo sinti bo mes miho. 

- Skirbi e pensamento nan positivo y trankilisante aki pa asina 
bo por uza nan den momentonan mas dificil. Nota tambe kico 
bo por haci ora bo ta sinti ansiedad. Por ehempel hala rosea 
trankilo pa relaha bo mes. 


Final: 

Ansiedad Social no ta bay di biaha pero por wordo trata bon. Si 
en caso bo ta reconoce cu bo por ta sufri di ansiedad social, lo 
ta bon pa bo haci un cita cu un profesional. Esaki ta pa preveni 
cu e miedo aki ta cuminsa afecta bo den mas area di bo bida. 

NTRAE CUALKIER 


ENTRE OTRO 
CORONAVIRUS 

















Lababo man 
frecuentemente 

cu habon y awa 
of hand sanitizer 






Evita contacto 
cercano cu persona 
cu tin sintomi 
di griep 


NTOMANAN 


Keintura 
Verkoud 


Garganta 
dolor 


Tosamento 














MINISTER ANDIN BIKKER 


MINISTER di Husticia, Seguridad y Migracion 

CU ESFUERSO DI MINISTER BIKKER, DEN 
LUNA DI MAART PARLAMENTO TA BAY 
TRATA DIFERENTE CONCEPTO DI LEY 





GOBIERNO DI ARUBA 











Cu cooperacion di Parlamento ta bay trata den luna di Maart 
diferente concepto di ley cu tabata pendiente pa decada. Cu 
esfuerso di Minister Bikker ta bay trata entre otro e cambionan 
di Codigo Civil cu ta pendiente di 2016. Tanto isla di Corsou 
como di Sint Maarten ya caba e haci e cambionan aki na 
2012. Minister Bikker ta haya cu ta hopi importante pa Aruba 


cambia su leynan pasobra tin un Corte Comun comparti cu 
Aruba, Corsou, Sint Maarten y islanan BES. Ta hopi trabou 
cu caba bes Corte Comun mester bay wak cada bes cu algo 
ta reglamenta na Aruba mientras cu Corsou y Sint Maarten a 
update nan leynan por ehempel e Codigo Civil cu ta bay trata 
otro siman. 


Tambe tin Codigo Boek 2 cu ta e Codigo Cooperativo cu tambe 
ta bay trata den Parlamento den luna di Maart. E Codigo cu 
ta bay reemplasa ta e Werkboek van Koophandel cu ta data 
desde segunda guerra mundia y manera sa bisa, eyden ainda 
tin ‘oud nederlands". Esaki ta djis pa duna un idea tur e esfuerso 
cu Minister Bikker ta haciendo pa awor aki pa modernisa 
Aruba su leynan. Na mesun momento ta bay trata tambe 
conhuntamente cu Parlamento den luna di Maart e Codigo di 
Procedemento Penal Nobo cu tambe ta un ley desde 1996 pa 
97 no a conoce un update. Lo bin cu cambionan drastico den 
dje pa yuda cu instrumentonan pa Cuerpo Policial, Ministerio 
Publico, Kustwacht y tur Ordedienst cu ta atende cu e Wetboek 
van Strafvordering. Nan lo bay tin instrumento huridico nobo 
pa por combati y preveni criminalidad. 


Tur esakinan ta esfuersonan cu ta haci enormemente pa por 
update Aruba su legislacion cu ta ‘software’ di un pais. Mescos 
cu ta update e software riba un computer of riba un smartphone 
e legislacion basicamente ta e refleho di kico ta biba den 
comunidad. Pa update e leynan mester di personanan cu tin e 
conocemento pa por traha conceptonan di ley. Minister Bikker 
ta hopi gradici na e sosten di Parlamento cu hopi biaha a keda 
bin cu mocionnan y duna empuhe na esaki. Tambe Minister 
Bikker ta gradici na e iniciativa di parti di Caribbean Centre for 
Legislation na hermana isla Corsou, Profesor Sjoer Zijlstra di 
Vrije Universiteit Amsterdam unda Minister Bikker a studia cu a 
bin den e region aki pa duna un man den e esfuerso noble aki. 

Comienso di siman Minister di Husticia, mr. Andin Bikker, a ricibi 
un carta for di Hulanda cu e grato noticia cu Hulanda ta bay 
haci transferencia di fondonan aloca pa entre otro reenforsa e 
vigilancia di costanan di Aruba. Den presupuesto di Hulanda 
afia pasa a aloca fondonan substancial pa yuda paisnan 
manera Aruba y Corsou pa reenforsa e vigilancia na costa y 
atende cu otro retonan cu ta existi door di e situacion regional 
sin precedente. Ministerio di Husticia lo bay ta lider den diferente 
proyecto piloto cu ta bay cuminsa den e cuadro ey y lo bay inicia 
mesora cu e plannan acorda. 


Minister di Husticia diamars siman pasa tabata den conferencia 
di prensa unda e mandatario a desmenti noticianan falso cu 
tabata circulando riba social media den cual den esencia tabata 
bisa cu lo a pone beslag na Aeropuerto Reina Beatrix riba un 
cargacion di oro di 932 kilo procedente for di Venezuela. Minister 
Bikker a desmenti e noticianan aki: no tin beslag riba un supuesto 
cargacion di oro di 932 kilo procedente for di Venezuela y pues no 
tin detencion of proceso di extradicion andando. Minister Bikker 
a recorda ademas cu nos ta biba den un pais democratico cu 
institutonan independiente y ningun momento a prohibi ningun 
autoridad di papia riba e tema. Ministerio Publico tambe a emiti 
un declaracion riba e tema desmintiendo e noticianan falso en 
cuestion. 


Minister Bikker a indica cu, a base di protocol firma cu Sindicato 
di Polis (SPA) y apelacion di otro Sindicatonan, tin intencion pa a 
corto plaso cuminsa cu un proyecto piloto di 'Advies Commissie 
Mediation en Ambtelijke Heroverweging'. E comishon lo bay 
promove mediacion y/of duna conseho pa re-evaluacion 
("ambtelijke heroverweging”), pa asina pa medio di e proyecto 
piloto explora e posiblidad di resolucion alternativo (“alternative 
dispute resolution”) pa tur empleado publico cu kier haci un 
apelacion riba e comision. 


Un otro tema durante e conferencia di prensa di Minister Bikker 
tabata e grato noticia cu Aruba a haya varios instrumento for 
di Hulanda pa Leerorkest Aruba. Tabata na April di 2018 cu 
Minister Bikker a propone un “Letter of Intent” cual a wordo firma 
hunto cu Minister di Husticia di Hulanda, Prof. dr. Ferdinand 
Grapperhaus y colega Minister di Ensefiansa, sr. Rudy Lampe, 
pa insitui un Leerorkest pa Aruba. E instituto di Leerorkest ta duna 
studiantenan e oportunidad pa durante of despues di scol haya 
educacion gratuito di musica, pa cual meta e instrumentonan a 
yega como donacion for di Hulanda. 


Diaranson Minister Bikker a gradici y felicita un grupo grandi di 
personal di KIA cu a cumpli 30 afia trahando na e Instituto. E 
hubilarionan a cuminsa traha den e temporada cu KIA a keda 
inaugura. Manera conoci awor Minister Bikker ta bezig cu un 
proceso pa yega na un Instituto Coreccional nobo. 


Diahuebs Minister Bikker tabata na Corsou pa asisti y hiba 
discurso na apertura di e ‘Caribbean Centre for Legislation’ y 
instalacion di un ‘Bijzonder Hoogleraar Wetgevingsleer’, Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento y 




















a aplaudi e introduccion di e Caribbean Centre for Legislation y e 
instalacion di Prof. dr. Sjoerd Zijlstra como Bijzonder Hoogleraar 
Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den su 
discurso diahuebs Minister Bikker a recorda cu leynan por wordo 
compara cu ‘software’ di un pais y p'esey ta importante pa amplia 
e capacidad di specialistanan cu por yuda traha conceptonan di 
ley, pa asina por actualisa nos leynan mas pronto cu ta posibel. 
E mandatario su meta ta pa prome cu 2020 termina, den 
cooperacion cu Ministerio di Ensefiansa, Universidad di Aruba y 
e Caribbean Centre for Legislation, lo por bay ofrece cursonan 
riba e tereno di ‘Wetgevingsleer’. 





1ERNO DI, 

Minister Dangui Oduber: 


ARUBA TA E PROMER PAIS DEN HENTER 
CARIBE PA TIN SU PROPIO ACADEMIA 
DI FUTBOL 





Diahuebs atardi Minister di Deporte Sr. Dangui Oduber 
tabata presente na Compleho Deportivo Frans Figaroa pa e 
lansamento di e academia di nobo di AVB. Aki e mandatario 
a hiba algun palabra den presencia di e directiva di AVB, 
miembronan di CONCACAF Sr. Jason Roberts y Sr. Etienne 
Siliee, miembro di FIFA Sr. Marlon Glean y miembronan di 
prensa. 


Minister Oduber a menciona cu e gobierno aki ta sostene 
tur proyecto cu ta yuda na eleva e nivel di deporte na Aruba. 
Segun e Minister gobierno ta haciendo tur esfuerso pa yuda 
deporte, apesar di e retonan cu tin, gobierno ta sigui yuda 
organisacionnan deportivo por medionan creativo. E maneho 
di Ministerio di Deporte tur ta entre otro ariba mantencion di 
infrastructura di facilidadnan deportivo. 








[MA a y 


Varios compleho deportivo ta hayando materialnan, lusnan 
LED y turf. Actualmente veld di United tambe ta hayando su 
lusnan pa asina e ekipo por practica parti anochi. E mandatario 
a bisa cu di su parti e lo sigui reuni cu diferente federacionnan 
deportivo pa asina mira unda gobierno por yuda mehora e 
deporte. 


Sin facilidad e muchanan no por practica e deporte y e deporte 
no ta wordo desaroya. Ta pesey Minister a haci palabracionnan 
concreto cu federacion di AVB pa institui un comision cu ta 
consisti di stakeholders manera Ministerio di Deporte, AVB y 
demas organisacionnan goburnamental cu ta di importancia 
cu meta pa traha un plan encuanto construccion y mantencion 
di facilidadnan di futbol. 


Minister Dangui Oduber a manda palabranan di felicitacion na 
e directiva di AVB pa cu e bunita proyecto. Tambe e mandatario 
a gradici FIFA y CONCACAF cu a sostene AVB den esaki. Por 
ultimo e mandatario a gradici ex-presidente di AVB, Sr. Rufo 
Kelly cu a tabata e persona cu a trece e vision pa bin cu un 
academia, masha pabien. Pabien AVB y pabien Aruba cu un 
proyecto asina importante pa desaroyo di talento di futbol pa 
Aruba. 

GOBIERNO Di ARUBA 


RESUMEN DI SIMAN DI 
GABINETE WEVER-CROES 


16 - 22 DI FEBRUARI 2020 





PABIEN NA TUR PARTICIPANTE, 
LIDER DI GRUPO, MUSICO Y 
CARNAVALISTANAN. 
DANKI PA ENGRANDECE NOS 
CARNAVAL. 





















E siman aki e maneho di Innovacion di Gabinete Wever-Croes 
tabata centro di atencion na Puerto Rico durante un conferencia 


organisa pa Clinton Foundation. Chief Innovation Officer Varelie 
Croes a representa Aruba dignamente y a expone e vision di 
innovacion di Aruba. Varelie a enfatisa e necesidad di inclui 
innovacion den tur maneho poniendo e ser humano central. E 
presentacion di Aruba a ricibi hopi elogio door di esnan presente 
y mester remarca cu tabata tin hopi interes di inversionistanan 
den Aruba. 


Premier Wever-Croes ta sigui reuni regularmente cu sindicato 
TOPA pa atende e temanan di personal di Gobierno pendiente. 
Poniendo e ser humano central. 


Premier Wever-Croes regularmente ta reuni cu ex mandatarionan 
y ta aprecia e consehonan di esnan cu mas experiencia. E siman 
aki Premier a reuni cu ex presidente di Parlamento sr. Marlon 
Werleman riba e desaroyonan politico mas recien. 


Consul di Republica Dominicano sr. Compres Rosario a haci un 
bishita di cortesia cerca Premier Evelyn Wever-Croes. Durante 
e encuentro Premier a trece padilanti entre otro e interes di 
parti di Aruba pa importa mas fruta y berdura for di Republica 
Dominicana pero cu e gastonan di transporte ta impedi esaki. 
Hunto lo traha riba formanan pa agilisa e proceso aki. 


Minister Plenipotenciario na Hulanda sr. Besaril ta na Aruba y 
a reuni cu Premier. A toca varios tema di relacion entre Aruba 
y Hulanda y di bienestar di nos studiantenan na Hulanda. 
Tambe a reuni cu Departamento di Recurso Humano riba e 
reorganisacion di Arubahuis, pa modernisa e trabounan y haci 
nan mas eficiente. 


Gianny's Group a efectua e groundbreaking di un proyecto unico 
na San Nicolas, The Old Barbershop. Durante un conferencia di 
prensa Gianny's Group a expresa nan confiansa den desaroyo 


di San Nicolas cu remodelacion di e edificio aki pa uz0 comercial. 
Premier a felicita famia Ferara y a gradici nan pa nan confiansa. 
Gabinete Wever-Croes ta comprometi pa trece desaroyo den 
San Nicolas. 

Mininister di Ensefiansa a habri e siman haciendo e apertura 
di e bus tour educativo pa e muchanan di e klasnan di e scol 
na Macuarima cu a keda destrui. Juf. Olinda Rasmijn a guia e 
schoolreis sifiando e muchanan tocante nos naturalesa, historia 
y cultura y a termina cu un charla di Juf. Dora Koolman kende a 
splica cu ex gobernador Olindo Koolman tabata alumno eynan y 
porta tin un futuro gobernador sinta bao di e muchanan presente. 
Un initiativa di colega Glenbert Croes hopi aprecia. 


Mininister di Ensefiansa a reuni cu Edgenuity, cu ta ofrece 
programa di ‘homeschooling’ y estudio online, den cooperacion 
cu gobiernonan pa complementa e sistema educativo. Nos ta 
orguyoso cu un Arubiano, Ghislaine Dijkhoff, ta parti di e team 
internacional. Interesante ta cu ta ofrece algo pa enrikece nos 
scolnan existente y no pa reemplasa nan. 


Mininister di Ensefiansa a reuni cu e comision fiho di ensefiansa 
di Staten y a duna un update di e ultimo desaroyonan y a contesta 
preguntanan di nos miembrionan di Parlamento. 


Den mesun reunion di Staten Mininister di Ensefiansa a presenta 
e miembronan di Stichting Helpdeschoolkinderen kende a 
biaha for di Corsou y Hulanda pa duna un presentacion na nos 
miembronan di Parlamento. Ministerio di Ensefiansa ta coopera 
cue fundacion aki pa trece articulonan di scol di segunda mano di 
Hulanda pa Aruba. Ya caba a ricibi tres container cu materialnan 
casi nobo, cu ta scapa Gobierno basta placa si mester a cumpra 
nobo. 


E siman aki tambe a entrega na scolnan piloto e instrumentonan 
musical di Stichting Leerorkest y na fin di aña escolar e muchanan 
lo presenta nan prome concierto. 

Continuacion Resumen di Siman 


Mininister di Enseñansa a reuni cu San Nicolas Business 
Association pa papia di tur e plannan di educacion pa San Nicolas 
y Mininister di Enseñansa a bishita e oficinanan cu Enseñansa 
pa Empleo a pone disponibel pa educacion den curason di San 
Nicolas. 





A cera e siman cu un reunion di Mininister di Enseñansa cu 
directiva y rector di Universidad di Aruba y entre otro a papia di 
establecimento di Universidad di Aruba pa cierto programa na 
San Nicolas. 


Durante e ultimo simannan a tuma nota di preocupacionnan di 
Sichting Parkietenbos den medionan di comunicacion tocante 
dump, pa cual Minister Lopez-Tromp a invita e fundacion pa un 
reunion cu a tuma luga e siman cu a pasa. E reunion tabata riba 
e tema di maneho di desperdicio y preocupacionnan cu tin. E 
encuentro a tuma luga conhuntamente cu Prome Minister y na 
e ocasion, e representantenan a mustra riba e accion di firma 
‘andando contra e molester causa como consecuencia di dump, 
cu te cu aworaki ta conta cu mas cu 2000 firma. Gobierno tambe 
na su turno a splica di e esfuersonan cu ta haciendo 


Den e siman tambe Minister Lopez-Tromp a reuni cu FCCAy a 
haya un presentacion di e plannan pa e afia aki y otro afia pa 
loke ta e casnan cu ta bin den futuro. 

Den e reunion a atende cu e aspecto di coordinacion di e 
diferente proyectonan aki y a entrega e Landsbesluit di e 512 
casnan cu e habitantenan ta bay bira dofio di dje. Pabien na 
cada famia! 


Diahuebs a tuma luga bishita na DIP pa mira e desaroyo di 
e trabounan tumando luga na e infrastructura parti paden 
di e edificio. E cambionan aki ta tumando luga pareu cu e 
automatisacion di DIP, pues comunidad por spera un miho 
servicio y eficiencia unabes cu e trabounan termina. 


Ta recorda comunidad cu e oficina di DIP ta cera pa publico 
actualmente, pero por bishita e pagina di Facebook di DIP pa e 
email y number di telefon di contacto. 


Diabierna e contratista a haci entrega di e proyecto di renobacion 
di Uncle Louis Store. Alabes e yabinan a wordo entrega na 
e departamento di naturalesa y medio ambiente cu lo ubica 
den e edificio. E monumento aki ta esun mas sostenibel riba 
e isla considerando e diferente aspectonan cu a tene cuenta 
cu ne manera e panelnan solar y e disefio parti paden. Pabien 
henter comunidad cu un monumento mas cu a wordo restaura 
y specialmente e pueblo di San Nicolas, cu e bunita edificio 
historico aki. 


Comienso di siman Minister di Husticia, mr. Andin Bikker, a ricibi 
un carta for di Hulanda cu e grato noticia cu Hulanda ta bay 
haci transferencia di fondonan aloca pa entre otro reenforsa e 
vigilancia di costanan di Aruba. Den presupuesto di Hulanda 
afia pasa a aloca fondonan substancial pa yuda paisnan 
manera Aruba y Corsou pa reenforsa e vigilancia na costa y 
atende cu otro retonan cu ta existi door di e situacion regional 
sin precedente. Ministerio di Husticia lo bay ta lider den diferente 
proyecto piloto cu ta bay cuminsa den e cuadro ey y lo bay inicia 
mesora cu e plannan acorda. 





Minister di Husticia diamars siman pasa tabata den conferencia 
di prensa unda e mandatario a desmenti noticianan falso cu 
tabata circulando riba social media den cual den esencia tabata 
bisa cu lo a pone beslag na Aeropuerto Reina Beatrix riba un 


cargacion di oro di 932 kilo procedente for di Venezuela. Minister 
Bikker a desmenti e noticianan aki: no tin beslag riba un supuesto 
cargacion di oro di 932 kilo procedente for di Venezuela y pues no 
tin detencion of proceso di extradicion andando. Minister Bikker 
a recorda ademas cu nos ta biba den un pais democratico cu 
institutonan independiente y ningun momento a prohibi ningun 
autoridad di papia riba e tema. Ministerio Publico tambe a emiti 
un declaracion riba e tema desmintiendo e noticianan falso en 
cuestion. 


Minister Bikker a indica cu, a base di protocol firma cu Sindicato 
di Polis (SPA) y apelacion di otro Sindicatonan, tin intencion pa a 
corto plaso cuminsa cu un proyecto piloto di 'Advies Commissie 
Mediation en Ambtelijke Heroverweging'. E comishon lo bay 
promove mediacion y/of duna conseho pa re-evaluacion 
("ambtelijke heroverweging”), pa asina pa medio di e proyecto 
piloto explora e posiblidad di resolucion alternativo (“alternative 
dispute resolution”) pa tur empleado publico cu kier haci un 
apelacion riba e comision. 


Un otro tema durante e conferencia di prensa di Minister Bikker 
tabata e grato noticia cu Aruba a haya varios instrumento for 
di Hulanda pa Leerorkest Aruba. Tabata na April di 2018 cu 
Minister Bikker a propone un “Letter of Intent" cual a wordo firma 
hunto cu Minister di Husticia di Hulanda, Prof. dr. Ferdinand 
Grapperhaus y colega Minister di Ensefiansa, sr. Rudy Lampe, 
pa insitui un Leerorkest pa Aruba. E instituto di Leerorkest ta duna 
studiantenan e oportunidad pa durante of despues di scol haya 
educacion gratuito di musica, pa cual meta e instrumentonan a 
yega como donacion for di Hulanda. 


Diaranson Minister Bikker a gradici y felicita un grupo grandi di 
personal di KIA cu a cumpli 30 afia trahando na e Instituto. E 
hubilarionan a cuminsa traha den e temporada cu KIA a keda 
inaugura. Manera conoci awor Minister Bikker ta bezig cu un 
proceso pa yega na un Instituto Coreccional nobo. 


Diahuebs Minister Bikker tabata na Corsou pa asisti y hiba 
discurso na apertura di e ‘Caribbean Centre for Legislation’ y 
instalacion di un ‘Bijzonder Hoogleraar Wetgevingsleer’, Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento y 
a aplaudi e introduccion di e Caribbean Centre for Legislation y e 
instalacion di Prof. dr. Sjoerd Zijlstra como Bijzonder Hoogleraar 
Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den su 
discurso diahuebs Minister Bikker a recorda cu leynan por wordo 
compara cu ‘software’ di un pais y p'esey ta importante pa amplia 
e capacidad di specialistanan cu por yuda traha conceptonan di 
ley, pa asina por actualisa nos leynan mas pronto cu ta posibel. 
E mandatario su meta ta pa prome cu 2020 termina, den 
cooperacion cu Ministerio di Ensefiansa, Universidad di Aruba y 
e Caribbean Centre for Legislation, lo por bay ofrece cursonan 
riba e tereno di ‘Wetgevingsleer’. 





Celebracion di Carnaval 66 a yega su culminacion y Aruba a 
celebra carnaval grandemente. Pabien na tur participante, lider 
di grupo, musico y carnavalistanan. Danki pa engrandece nos 
carnaval. 


feliz Fin 


di Siman 


E MOMENTONAN MAS IMPORTANTE 
TA GU FAMIA 


Gabinete Wever-Croes 

